విద్యుత్‌ వాహనాలకు జిఎస్‌టి తగ్గింపు వాయిదా
nirmala sitaraman
న్యూఢిల్లీ: ఆధార్‌సాయంతో రిజిస్ట్రేషన్‌కు జిఎస్‌టి మండలి అనుమతించింది. విద్యుత్‌ వాహనాలకు రేట్‌కట్‌ను మాత్రం వాయిదావేసింది. ఆర్ధికశాఖమంత్రి నిర్మలా సీతారామన్‌ అధ్యక్షతన జరిగిన మొట్టమొదటిజిఎస్‌టి మండలి సమావేశంలో జిఎస్‌టి పోర్టల్‌పై ఆధార్‌సాయంతో రిజిస్ట్రేషన్‌చేసుకోవచ్చని ఆమోదించింది. అలాగే లాభాపేక్ష నియంత్రణ ప్రాధికార సంస్థ పదవీకాలాన్ని మరో రెండేళ్లపాటు పొడిగించింది. జిఎస్‌టి మండలి తగ్గించిన చార్జిలను వినియోగదారులకు వర్తింపచేయని సంస్థలపై జరిమానాను పదిశాతంవరకూ విధించేందుకు అనుమతించింది.
35వ జిఎస్‌టి మండలి సమావేశం అనంతరం వివరాలను ఆర్ధికశాఖ కార్యదర్శి ఎబిపాండే ఢిల్లీలో మీడియాకు వివరించారు. ఆగస్టు 30వ తేదీవరకూ జిఎస్‌టి రిటర్నులు దాఖలుచేసేందుకు గడువు పొడిగించింది. కొత్త జిఎస్‌టి రిటర్నుల దాఖలు వ్యవస్థ 2020 జనవరినుంచి అమలుకు వస్తుందన్నారు. విద్యుత్‌ వాహనాలపై జిఎస్‌టి రేట్‌ను ఐదుశాతానికి తగ్గించాలని, ప్రస్తుతం ఉన్న 12శాతం సుంకాన్ని ఐదుశాతానికి తగ్గించాలని విద్యుత్‌ ఛార్జర్లపై 18శాతం సుంకాన్ని 12శాతానికి తగ్గించాలని చేసిన ప్రతిపాదనలను ఫిట్‌మెంట్‌ కమిటీకి నివేదించారు. ఇక జాతీయ లాభాపేక్షనియంత్రణ పర్యవేక్షణ సంస్థ (ఎన్‌ఎఎ) పదవీకాలం 2021 నవంబరు 30వ తేదీ వరకూ పొడిగించారు.
ఎన్‌ఎఎ సంస్థ 2017 నవంబరు 30వ తేదీ అమలుకువచ్చింది. జిఎస్‌టి మండలి తగ్గించిన జిఎస్‌టి రేట్లను వినియోగదారులకు అమలుచేయని సంస్థలపైచర్యలు తీసుకునేందుకు ఈ సంస్థ ఏర్పాటయింది. ఛైర్మన్‌గా బిఎన్‌శర్మ బాధ్యతలు తీసుకున్న తర్వాత ఎన్‌ఎఎ 67 ఉత్తర్వులుజారీచేసింది. 2017 జులై ఒకటవ తేదీనుంచి జిఎస్‌టి అమలు ప్రారంభించిన వెనువెంటనే ప్రభుత్వం జాతీయస్థాయిలో లాభాపేక్ష నియంత్రణపర్యవేక్షక అథారిటీని ఏర్పాటుచేసేందుకు నిర్ణయించింది. రెండు సంవత్సరాల కాలపరిమితితోఏర్పాటుచేసిన ఈ సంస్థ కంపెనీలు వినియోగదారులకు జిఎస్‌టి రేట్ల తగ్గింపును అమలుచేయకపోతే విచారించి చర్యలు తీసుకుంటుంది.
తాజా బిజినెస్‌ వార్తల కోసం క్లిక్‌ చేయండి: https://www.vaartha.com/news/business/